open-index/open-wikipedia-markdown huggingface dataset:
Princese un varde

**"Princese un varde"** () ir 2009. gada ASV animācijas filma, kuras režisori ir Rons Klementss un Džons Maskers. Galvenos tēlus ierunājuši Anika Noni Rouza, Bruno Kamposs, Kīts Deivids, Džims Kamings, Dženifera Koudija un Pīters Bartlets. Filmas pirmizrāde notika  Losandželosā.

2009. gadā filma tika nominēta Amerikas Kinoakadēmijas balvai nominācijā "Labākā animācijas filma", kur tā zaudēja animācijas filmai "Augšup", kā arī ieguva divas nominācijas kategorijā "Labākā dziesma", kur zaudēja filmai "Mežonīgā sirds".

Filmā viesmīle Tiāna sapņo par sava restorāna atvēršanu. Pēc tam, kad viņa noskūpsta par vardi pārvērstu princi, arī pati Tiāna pēc ļauna burvja burvestības pārvēršas vardē.

## Atsauces

## Ārējās saites
Debija Raiana

**Debora Ena Raiana** (, dzimusi ) ir Amerikas Savienoto Valstu aktrise un dziedātāja. Viena no viņas zināmākajām lomām ir kanāla *[[Disney Channel]]* seriālā *[[The Suite Life on Deck]]*.

Kā dziedātāja Raiana izpilda dziesmas mūsdienu tautas mūzikas un indipopa žanrā. 2013. gadā izveidota mūzikas grupa *[[The Never Ending]].

2017. un 2018. gadā Debija Raiana filmējās kanāla *Netflix* seriālā "[[Nepiesātināmā]]" (*Insatiable''), kurā atveidoja galveno lomu. Vēl pirms filmas iznākšanas tā ieguva plašu kritiku un pat izskanēja aicinājums šo filmu nerādīt, jo protestētāji uzskatīja, ka tā radīs vēl lielākus kompleksus cilvēkiem ar lieko svaru.

## Atsauces

## Ārējās saites

*
Kā pieradināt pūķi

**"Kā pieradināt pūķi"** () ir 2010. gada ASV animācijas filma, kura balstīta uz Kresidas Kovelas tāda paša nosaukuma grāmatām. Filmas režisori ir Rons Klementss un Džons Maskers. Galvenos tēlus ierunājuši Džejs Berušels, Džerards Batlers, Kreigs Fērgusons, Amerika Ferrera, Džona Hills un Kristena Viga. Filmas pirmizrāde notika . Filmai ir izdoti divi turpinājumi: 2014. gada filma "Kā pieradināt pūķi 2" un 2019. gada filma "Kā pieradināt pūķi 3".

Filmu 2010. gadā nominēja Amerikas Kinoakadēmijas balvai kategorijā "Labākā animācijas filma", kur tā piekāpās animācijas filmai "Rotaļlietu stāsts 3", un kategorijā "Labākā oriģinālmūzika", kur tā piekāpās filmai "Sociālais tīkls".

Filmas sižets norisinās vikingu pasaulē, kur vikingu pusaudzis Hikaps vēlas sekot savas cilts tradīcijai un kļūt par pūķu mednieku. Pēc tam, kad Hikaps notver savu pirmo pūķi, viņš saprot, ka nevēlas pūķi nogalināt, un abi kļūst par draugiem.

## Atsauces

## Ārējās saites
Dzintars Krūmiņš

**Dzintars Krūmiņš** (dzimis  Rīgā) ir latviešu kinorežisors un animators.

1984. gadā beidzis Rīgas 77. vidusskolu. Rīgas 3. tehniskajā skolā apguvis kartogrāfa specialitāti. 1997. gadā absolvējis Latvijas Kultūras akadēmiju un ieguvis bakalaura grādu kinorežisora specialitātē.

1991. gadā sācis strādāt par režisoru, animatoru un datoroperatoru animācijas studijā "Dauka". Darbojies Anša Rūtentāla Kustību teātrī gan kā aktieris, gan kā mākslinieciskais vadītājs. Kā režisors, scenogrāfs un mākslinieciskais vadītājs darbojies neatkarīgajā teātrī "Skatuve", Latvijas Leļļu teātrī un Latvijas Nacionālajā teātrī.

Strādājis pie vairākām filmām, tai skaitā "Neparastie rīdzinieki", "Ness un Nesija", "Kaķīša dzirnavas", "Balāde par Kurbadu" un "Plūdi". Tāpat epizodiski filmējies filmās "Vecās pagastmājas mistērija" un "Likteņdzirnas".

Strādājis par pasniedzēju Jaņa Rozentāla mākslas skolā.

Attēlojis Konstantīna tēlu televīzijas raidījumā "Kas Te? Es Te!".

## Atsauces
LNS

**LNS** var būt:

* Latvijas Nedzirdīgo savienība;
* Latviešu nacionālistu savienība;
* Viens no L2TP tuneļa galapunktiem (*L2TP Network Server*).
Varšavas ebreju kapsēta

**Varšavas ebreju kapsēta** ir viena no lielākajām ebreju kapsētām Eiropā. Kapsētas platība ir 33,3 hektāri, tajā ir 200 000 kapavietu. Atradās Varšavā, Volas rajonā. Kapsēta tika atklāta 1806. gadā. Kapsēta ir sadalīta trīs daļās.

[thumb|Piemineklis [Janušs Korčaks|Janušam Korčakam]]

## Ārējās saites
* https://web.archive.org/web/20180131184103/http://www.jewishcem.waw.pl/english/start.htm
Egils Rozenbergs

**Egils Rozenbergs** (dzimis 1948. gada 13. septembrī Jūrmalā) ir latviešu tekstilmākslinieks. Pārsvarā darbojies gobelēnu tehnikā, ar darbiem gūstot augstu starptautisku novērtējumu.

## Biogrāfija
Dzimis strādnieku Herberta un Marijas ģimenē.

Mācījies Jūrmalas 4. (tagad Pumpuru) vidusskolā. Izglītību mākslas jomā uzsācis Jaņa Rozentāla Rīgas mākslas vidusskolā, kuras glezniecības nodaļu absolvēja 1966. gadā, tālāk sekoja studijas Latvijas Mākslas akadēmijas Tekstilmākslas nodaļā (1966—1971) ievērojamā tekstilmākslinieka Rūdolfa Heimrāta vadībā.

Pēc akadēmijas beigšanas E. Rozenbergam bijusi īslaicīga pedagoga pieredze: no 1971. līdz 1975. gadam viņš strādāja Rīgas Lietišķās mākslas vidusskolā kā zīmēšanas un gleznošanas pasniedzējs.

Mākslinieks dzīvo Mellužos, Jūrmalā. Ir precējies ar Maigu Rozenbergu, mākslas galerijas "Māksla" vadītāju.

## Mākslinieciskā darbība
Izstādēs E. Rozenbergs sāka piedalīties 1968. gadā. Ārpus Latvijas darbi eksponēti: Atēnās (Grieķija), Londonā (Lielbritānija), Prāgā (Čehija) un daudzviet citur. Personālizstādes notikušas ne tikai Latvijā, bet arī Briselē (Beļģija), Ļvivā (Ukraina), Kopenhāgenā (Dānija), Gēteborgā (Zviedrija) un citviet ārvalstīs.

Mākslinieka darbi atrodas daudzās kolekcijās Latvijā un ārvalstīs, to vidū Dānijas Karaļnama, Klīvlendas Māksla muzeja, Latvijas Nacionālā mākslas muzeja, Mākslas un Dizaina muzeja (MAD) Ņujorkā (ASV) kolekcijā.

E. Rozenbergs ir vienīgais Latvijas mākslinieks, kura darbi austi prestižā Francijas Nacionālā mēbeļu fonda (*Mobilier national*) Gobelēnu manufaktūrās (dibinātas 17. gadsimtā) Bovē un Parīzē.

## Darbība profesionālajās organizācijās
1973. gadā iestājies Latvijas Mākslinieku savienībā, kuru pats vadījis no 1994. līdz 2005. gadam. Vadījis arī LMS Tekstilmākslas sekciju. No 1993. līdz 1997. gada bijis Eiropas Tekstilmākslas asociācijas (*European Textile Network* (ETN)) ģenerālsekretārs. 1994. gadā Zvārtavas pilī LMS paspārnē dibinājis Mākslas un izglītības centru.

## Atsauces

## Ārējās saites
* E. Rozenberga mājaslapa
CST

**CST** var būt:

## Laika joslas
* Centrālais laiks (*Central Standard Time*) — Ziemeļamerikas laika josla: UTC -0600
* Ķīnas laiks (*China Standard Time*) — UTC +0800
* Kubas laiks (*Cuba Standard Time*) — UTC -0400

## Citas nozīmes
* *[[Cheng Shin Tire]]* — lielākais velosipēdu riepu ražotājs pasaulē;
* *[[Coast Air]]* — bijusī Norvēģijas lidsabiedrība (IATA kods CST);
Pasaules vēsture

thumbnail|235px|Cilvēku skaita maiņa laika gaitā. Grafiks ir logaritmisks
**Pasaules vēsture** jeb **cilvēces vēsture** ir daļa no vēstures, kurā uzmanība tiek vērsta uz notikumiem un procesiem cilvēces pastāvēšanas laikā. Pasaules vēsture tiek dalīta hronoloģiskos posmos. Tā sākas ar aizvēsturi. Tālāk seko senie laiki, viduslaiki, jaunie laiki un jaunākie laiki. Šāds iedalījums nav vispārpieņemts visur pasaulē.

Saprātīgais cilvēks dzīvo uz planētas aptuveni 250 tūkstošus gadu. Līdz ar rakstības izveidošanos aptuveni 3000 gadus p.m.ē. beidzās aizvēsture un sākās senie laiki. Tie beidzās līdz ar Romas impērijas sabrukumu 5. gadsimtā, un sākās viduslaiki. Jaunie laiki sākās ar zinātnisko revolūciju un lielajiem ģeogrāfiskajiem atklājumiem. Sākot ar rūpniecisko revolūciju 19. gadsimtā sākas jaunākie laiki.
Kaķis Parīzē

**"Kaķis Parīzē"** () ir 2010. gada Francijas animācijas filma, kuras režisori ir Žans-Lups Felicioli un Alains Gaņols. Filmas pirmizrāde notika .

Filma 2011. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango".

Filmā kādam kaķim, kurš dzīvo dubultu dzīvi, ir jānāk palīgā savai saimniecei Zoei, kuru ir nolaupījuši gangsteri.

## Atsauces

## Ārējās saites
Čiko un Rita

**"Čiko un Rita"** () ir 2010. gada Spānijas animācijas filma, kuras režisori ir Havjers Mariskals, Fernando Trueba un Tono Errando. Filmas pirmizrāde notika  ASV.

Filma 2011. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango".

Čiko ir jauns klavierspēlētājs ar lieliem sapņiem. Rita ir skaista dziedātāja ar neparastu balsi. Viņus abus vieno mūzika un romantiskās vēlmes, bet viņu ceļojums filmā nes sirdssāpes un mokas.

## Atsauces

## Ārējās saites
Kung Fu Panda 2

**"Kung Fu Panda 2"** () ir 2011. gada ASV animācijas filma, kuras režisore ir Dženifera Ju Nelsone. Galvenos tēlus ierunājuši Džeks Bleks, Dastins Hofmans, Andželīna Džolija, Sets Rogens un Lūsija Liu. Filmas pirmizrāde notika  Holivudā. Filma ir turpinājums 2008. gada filmai "Kung Fu Panda". 2016. gadā filmai iznāca turpinājums "Kung Fu Panda 3".

Filmu 2011. gadā nominēja Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rango".

Filmā Po un viņa draugiem ir jācīnās pret ļaunu pāvu, kura rīcībā ir ierocis, ko pāvs plāno izmantot Ķīnas iekarošanai.

## Atsauces

## Ārējās saites
Orānija (Dienvidāfrika)

**Orānija** () ir pilsēta Dienvidāfrikā, Ziemeļkāpā, Karū reģionā, Oranjes upes krastā. Pilsētu divās daļās sadala autoceļš R369 un tā atrodas pusceļā starp Keiptaunu un Pretoriju.

Pilsētas mērķis ir radīt nocietinātu afrikāneru apmetni un saglabāt afrikāneru identitāti, uzturot dzīvu to valodu un kultūru. Pilsētā aicināts dzīvot ikviens, kas uzskata sevi par afrikāneru un savu izcelsmi identificē ar afrikāneriem.

Kritiķi uzskata, ka pilsētas pārstāvji noraida "varavīksnes nācijas" ideju un šajā anklāvā mēģina radīt pirmsdemokrātijas Dienvidāfriku, bet iedzīvotāji apgalvo, ka to mērķis ir aizsargāt to valodas un kultūras mantojumu, kā arī pasargāt sevi no augstā noziedzības līmeņa valstī, kā arī izmantot valsts konstitūcijā noteiktās tiesības uz pašnoteikšanos. Pilsētas attiecības ar Dienvidāfrikas valdību ir nekonfrontējošas, un lai arī tās darbība ir pret sabiedrības mērķiem, tās pastāvēšana atzīta par likumīgu.

Nelielajai kopienai ir sava radio stacija, sava valūta, ora. Laikraksts *Diamond Fields Advertiser* 2017. gada jūlijā pilsētas iedzīvotāju skaitu novērtēja ap 1500. 2013. gadā pilsētā bija reģistrēti vairāk nekā 100 uzņēmumi. Savdabīgo pilsētu regulāri apmeklē žurnālisti un dokumentālo filmu uzņemšanas grupas.

## Atsauces

## Bibliogrāfija
* 
* 

## Ārējās saites
Iluzionists (2010. gada filma)

**"Iluzionists"** () ir 2010. gada Francijas un Lielbritānijas animācijas filma, kuras režisors ir Silvēns Šomē. Filmas pirmizrāde notika  ASV.

Filma 2010. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Rotaļlietu stāsts 3".

Filmā kāds franču iluzionists paliek bez darba un dodas uz Skotiju, kur viņš satiek jaunu sievieti. Viņu turpmākie piedzīvojumi maina abu varoņu dzīves.

## Atsauces

## Ārējās saites
Vītoli (Krišjāņu pagasts)

**Vītoli**, arī **Veituli**, ir ciems Balvu novada Krišjāņu pagastā. Atrodas pagasta ziemeļaustrumu daļā 6 km no pagasta centra Krišjāņiem, 40 km no novada centra Balviem un 253 km no Rīgas.

Apdzīvotā vieta atrodas pie autoceļa V462 (Kāpessils–Krišjāņi), Dūkšupes krastā.

## Atsauces
Runcis zābakos (2011. gada filma)

**"Runcis zābakos"** () ir 2011. gada ASV animācijas filma, kuras režisors ir Kriss Millers. Galvenos tēlus ierunājuši Antonio Banderass, Salma Hajeka, Zaks Galifjanakis, Billijs Bobs Torntons un Emija Sedarisa. Filmas pirmizrāde notika  uz kruīza kuģa *MS Allure of the Seas*.

Filmu 2011. gadā nominēja Amerikas Kinoakadēmijas balvai kategorijā "Labākā animācijas filma", kur tā piekāpās animācijas filmai "Rango".

Filma stāsta par Runci zābakos un viņa piedzīvojumiem pirms filmas "Šreks 2" notikumiem. Runcis zābakos kopā ar Oliņu Boliņu un Kitiju Maigķepu cīnās ar Džeku un Džilu par maģiskām pupām, kas to īpašniekam nesīs lielu laimi.

## Atsauces

## Ārējās saites
Krūdi

**"Krūdi"** () ir 2013. gada ASV animācijas filma, kuras režisori ir Kriss Sanderss un Kirks DeMiko. Galvenos tēlus ierunājuši Nikolass Keidžs, Emma Stouna, Raiens Renoldss un Ketrina Kīnera. Filmas pirmizrāde notika  Berlīnē. Filmai 2020. gadā izdots turpinājums "Krūdi 2: Jauna ēra".

Filmu 2013. gadā nominēja Amerikas Kinoakadēmijas balvai kategorijā "Labākā animācijas filma", kur tā piekāpās animācijas filmai "Ledus sirds".

Pēc tam, kad alu cilvēku ģimenes ala tiek iznīcināta, ģimenei ir jādodas nepazīstamā, fantastiskā pasaulē, kur viņiem palīdz atjautīgs zēns.

## Atsauces

## Ārējās saites
Nīlsena reitings

**Nīlsena reitings** () ir plašsaziņas auditorijas reitinga sistēma, ko veido *[[Nielsen Media Research]]*, kas pēta un uzskaita auditorijas lielumu un televīzijas programmu saturu Amerikas Savienotajās Valstīs izmantojot konkrēto reitinga sistēmu.

*Nielsen Media Research* dibināja tirgus analītiķis Arturs Nīlsens, kurš savu karjeru uzsāka 1920. gados ar zīmolu reklāmas analīzēm un 1930. gados paplašinājās uz radio tirgus analīzi. Pirmais Nīlsena reitings radio programmām tika publiskots 1947. gada decembra pirmajā nedēļā. Reitings salīdzināja 20 labākās programmas četrās kategorijās: kopējā auditorija, vidējā auditorija, summārā auditorija un dolāri uz māju par patērēto laiku.
1950. gadā Nīlsens pārkvalificējās uz televīziju, izveidojot reitingu, ko balstīja uz viņa un viņa kompānijas izmantotajām metodēm priekš radio programmu reitingiem. Šī metode kļuva par vadošo plašsaziņas auditorijas informācijas reitinga sistēmu televīzijā.

## Atsauces

## Ārējās saites
*
Tas (2017. gada filma)

**"Tas"** (*It*) ir 2017. gada amerikāņu šausmu filma, kuras režisors ir Andress Musčieti. Filma ir Stīvena Kinga tāda paša nosaukuma romāna ekranizācija. Galvenās lomas filmā atveido Džeidens Līberers, Sofija Lilisa, Bills Skašgords, Džeremijs Rejs Teilors, Finns Volfhards un Džeks Dilans Greizers. Filmas pirmizrāde notika 2017. gada 5. septembrī. 2019. gadā paredzēts izdot filmas turpinājumu "Tas — otrā nodaļa".

Filmā septiņi pusaudži cenšas apturēt klaunu Penīvaizu, kurš nogalina bērnus Derijas mazpilsētā.

## Atsauces

## Ārējās saites
Sofija Lilisa

**Sofija Lilisa** (, dzimusi ) ir amerikāņu aktrise. 

No 7 gadu vecuma mācījusies Lī Strasberga Teātra un kino institūtā. Kā aktrise debitējusi 2013. gadā. Ieguva popularitāti 2017. gadā, kad attēlojusi Beverlijas Maršas lomu filmās "Tas" un filmas 2019. gada turpinājumā – "Tas 2". Atveidoja galveno lomu seriālā *[[I Am Not Okay with This]]*. Filmējās arī HBO miniseriālā *Sharp Objects* (2018) un filmā *Nancy Drew and the Hidden Staircase* (2019).

## Atsauces

## Ārējās saites
*
Nīmas "Olympique"

**Nīmas "Olympique"** () ir Francijas futbola klubs no Nīmas. 

Klubs ir dibināts 1937. gadā, pašlaik spēlē — Championnat National 2 (*IV*). Mājas spēles aizvada *[[Stade des Costières]]*.

Kluba futbolisti ir četras reizes kļuvuši par Francijas vicečempioniem un trīsreiz spēlējuši Francijas kausa finālā. 1950. gadā ir uzvarējuši Francijas 2. līgā.

## Sasniegumi
* **[[Francijas futbola 1. līga|Francijas 1. līga]]**
** Vicečempioni (4): 1957–58, 1958–59, 1959–60, 1971–72
* **[[Francijas futbola 2. līga|Francijas 2. līga]]**
** Čempioni (1): 1949–50
** Vicečempioni (3): 1967–68, 1990–91, 2017–18
* **[[Francijas kauss futbolā|Francijas kauss]]**
** Finālisti (3): 1957–58, 1960–61, 1995–96
* **Francijas superkauss**
** Finālisti (1): 1958
* **Šarla Drago kauss**
** Kausa ieguvēji (1): 1956

## Atsauces

## Ārējās saites

*
Srīdēvi

**Srīdēvi** (, *Srītēvi*, , *Śrīdēvi*, ; dzimusi , mirusi ) bija Indijas aktrise. Viņa tiek uzskatīta par Indijas kino pirmo sieviešu superzvaigzni. Karjeras laikā filmējusies vairāk nekā 300 kinofilmās. Sākotnēji filmējās tamilu filmās, vēlāk arī hindi, telugu, malajālamas un kannadu filmās.

 Srīdēvi noslīka vannā savā viesnīcas istabā. Tiek ziņots, ka sieviete vannā zaudējusi samaņu. Sākotnēji tika pieļauts, ka viņu skāra sirdstrieka, bet tas vēlāk tika noraidīts. Viņa bija devusies uz Dubaiju, lai piedalītos radinieku kāzās.

## Atsauces

## Ārējās saites
Rotaļlietu stāsts 2

**"Rotaļlietu stāsts 2"** jeb **"Rotaļlietas stāsts 2"** () ir 1999. gada ASV datoranimācijas filma. Filma veidota *[[Pixar]]* studijā sadarbībā ar *[[Walt Disney Pictures]]*. Filmas režisors ir Džons Laseters. Oriģinālvalodā lomas ieskaņojuši Toms Henkss, Tims Allens, Dons Riklss, Džims Vārnijs un Kelsijs Gramers. Filmas pirmizrāde notika  Holivudā. Filma ir turpinājums 1995. gada filmai "Rotaļlietu stāsts". 2010. gadā filmai izdots turpinājums "Rotaļlietu stāsts 3".

Filmā Vudiju nolaupa kāds leļļu kolekcionārs. Bazs un citas rotaļlietas dodas viņu glābt.

## Sižets
Filmā Šerifu Vudiju nolaupa leļļu kolekcionārs Als Makvigins, jo Vudijs centās glābt savu draugu pingvīnu no pārdošanas. Nonākot Ala dzīvoklī, Vudijs uzzina par savu pagātni un to, ka bijis zvaigzne 1950-to gadu rietumu bērnu šovā. Viņš satiek arī citus šī šova dalībniekus, tajā skaitā Petu Prosektoru un kovbojmeiteni Džesiju, Vudijs arī uzzina, ka viņi visi tiks nogādāti Japānā, lai viņus demonstrētu rotaļlietu muzejā, kas kolekciju pieņems tikai tad, ja tajā būs Vudijs. Ierodas Vudija draugi ar Bazu Gaismasgadu, taču Pets Prospektors viņu pierunā palikt. Vēlāk Vudijs tomēr nolemj mukt, taču kopā ar Džesiju, Petu un rotaļu zirgu, taču Pets Prospektors cenšas viņus apturēt. Filmas beigās Vudijs laimīgi nonāk atpakaļ pie sava īpašnieka Endija, un ar viņu kopā ierodas Džesija un viņas zirgs, kuri pievienojās Vudija un Baza piedzīvojumiem arī nākamajās filmās.

## Atsauces

## Ārējās saites
Sanita Pušpure

**Sanita Pušpure** var būt:

* Sanita Pušpure — latviešu aktrise (dzimusi 1987. gadā);
* Sanita Pušpure — Īrijas airētāja (dzimusi 1981. gadā).
Stīvs Bušemi

**Stīvs Bušemi** (; dzimis ) ir Amerikas Savienoto Valstu aktieris, komiķis un kinorežisors. Regulāri spēlē lomas, kuru tēli runā ātri. Ierunājis vairākus tēlus animācijas filmās, piemēram, filmās "Mošķīši" un "Viesnīca "Transilvānija"". Filmējies tādās filmās kā "Lielā zivs", "Staļina nāve".

Stīva Bušemi tēva Džona Bušemi izcelsme ir no Itālijas, precīzāk, no Sicīlijas, savukārt mātes Dorotijas dzīslās rit angļu, īru un nīderlandiešu asinis. Pēdējā vidusskolas klasē radās interese par aktiermākslu. Pēc vidusskolas pabeigšanas viņš devās studēt aktiermākslu uz Manhatanu pie Džona Strasberga (*John Strasberg*). Kopš nonākšanas uz lielās skatuves strādājis kopā ar tādiem panākumiem bagātiem režisoriem kā Kventinu Tarantīno, Džeriju Brukhaimeru un brāļiem Koeniem.

## Filmogrāfija

## Ārējās saites
Pfalcas Ruprehts III

**Pfalcas Ruprehts III** (, dzimis 1352. gada 5. maijā, miris 1410. gada 18. maijā) ir Vitelsbahu dinastijas pārstāvis, Pfalcas elektors Ruprehts III no 1398. gada, Romiešu karalis Ruprehts no 1400. gada līdz savai nāvei. Tronī ievēlēts pēc Vāclava IV Luksemburga atcelšanas.

## Ārējās saites
2018. gada Grand Prix Cycliste de Québec

**2018. gada ''Grand Prix Cycliste de Québec*** bija [[šosejas riteņbraukšana]]s viendienas sacensības, kas notika 7. septembrī. Tā bija 9. reize, kad notika *Grand Prix Cycliste de Québec* sacensības un tās bija 33. sacensības [[2018. gada UCI Pasaules tūre]]s kalendārā.

Sacensībās uzvarēja [[Austrālija]]s sportists [[Maikls Metjūss]] (**), sprintā pārspējot [[Gregs Van Avermāts|Gregu Van Avermātu]] (**) un [[Jaspers Steivens|Jasperu Steivenu]] (*'').

## Komandas

## Rezultāti

## Atsauces

## Ārējās saites

* 
*
2018. gada Il Lombardia

**2018. gada ''Il Lombardia*** bija [[šosejas riteņbraukšana]]s viendienas sacensības, kas notika 13. oktobrī. Tā bija 112. reize, kad notika *Il Lombardia* sacensības un tās bija 36. sacensības [[2018. gada UCI Pasaules tūre]]s kalendārā.

Sacensībās uzvarēja [[Francija]]s sportists [[Tibo Pino]] (**), pārspējot [[Vinčenco Nibali]] (**) un [[Dilans Tēnss|Dilanu Tēnsu]] (**).

== Komandas ==
Tā kā šīs bija [[2018. gada UCI Pasaules tūre|UCI Pasaules tūres]] sacensības, visas 18 UCI *WorldTeam'' komandas tika ielūgtas un dalība tām bija obligāta. Papildus tika uzaicinātas sešas UCI profesionālās kontinentālās komandas, veidojot 24 komandu pelotonu.

## Rezultāti

## Atsauces

## Ārējās saites

* 
*
2018. gada Presidential Tour of Turkey

**2018. gada ''Presidential Tour of Turkey*** bija [[šosejas riteņbraukšana]]s daudzdienu sacensības, kas notika no 9. līdz 14. oktobrim. Tā bija 54. reize, kad notika *Presidential Tour of Turkey* sacensības un tās bija 35. sacensības [[2018. gada UCI Pasaules tūre]]s kalendārā.

Sacensību kopvērtējumā uzvarēja [[Eduards Pradess]] no  komandas.

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, visas *UCI WorldTeam* komandas tika ielūgtas, bet tām nebija obligāti jāpiedalās. Sacensībās piedalījās deviņas no astoņpadsmit *WorldTeam'' komandām, kas bija par piecām vairāk nekā iepriekšējā gadā. Tika uzaicinātas desmit UCI profesionālās kontinentālās komandas un Turcijas nacionālā izlase, veidojot 20 komandu pelotonu.

## Maršruts

## Posmi
### 1. posms

### 2. posms

### 3. posms

### 4. posms

### 5. posms

### 6. posms

## Rezultāti

## Atsauces

## Ārējās saites

* 
*
2018. gada Tour of Guangxi

**2018. gada ''Tour of Guangxi*** bija [[šosejas riteņbraukšana]]s daudzdienu sacensības, kas notika no 16. līdz 21. oktobrim. Tā bija otrā reize, kad notika *Tour of Guangxi* sacensības un tās bija 37. un noslēdzošās sacensības [[2018. gada UCI Pasaules tūre]]s kalendārā.

Sacensību kopvērtējumā uzvarēja [[Itālija]]s sportists [[Džanni Moskons]] (**).

== Komandas ==
Sacensībās piedalījās visas astoņpadsmit *WorldTeam'' komandas, kas bija par divām vairāk nekā iepriekšējā gadā.

## Maršruts

## Posmi
### 1. posms

### 2. posms

### 3. posms

### 4. posms

### 5. posms

### 6. posms

## Rezultāti

## Atsauces

## Ārējās saites

* 
*
Mountfield HK

***Mountfield HK*** ir hokeja komanda, kas bāzēta Hradeckrālovē, Čehijā, un spēlē Čehijas Ekstralīgā. Komanda dibināta 1925. gadā.

No 2017. līdz 2019. gadam divas sezonas tās sastāvā aizvadīja latviešu aizsargs Oskars Cibuļskis. No 2016. līdz 2018. gadam divas sezonas tās sastāvā aizvadīja arī Andris Džeriņš.

## Ārējās saites
* Komandas oficiālā mājaslapa
* Eliteprospects.com komandas lapa
2018. gada EuroEyes Cyclassics

**2018. gada ''EuroEyes Cyclassics*** bija [[šosejas riteņbraukšana]]s viendienas sacensības, kas notika 19. augustā. Tā bija 3. reize, kad notika *EuroEyes Cyclassics* sacensības un tās bija 30. sacensības [[2018. gada UCI Pasaules tūre]]s kalendārā.

Sacensībās otro gadu pēc kārtas uzvarēja [[Itālija]]s sprinteris [[Elia Vivjāni]] (**), pārspējot [[Arno Demārs|Arno Demāru]] un [[Aleksanders Kristofs|Aleksanderu Kristofu]].

== Komandas ==
Tā kā šīs bija *UCI World Tour* sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas trīs UCI profesionālās kontinentālās komandas (**, ** un *''), veidojot 21 komandas pelotonu.

## Rezultāti

## Atsauces

## Ārējās saites

* 
*
2018. gada Bretagne Classic

**2018. gada ''Bretagne Classic*** bija [[šosejas riteņbraukšana]]s viendienas sacensības, kas notika 26. augustā. Tā bija 82. reize, kad notiks *Bretagne Classic* sacensības un tās bija 32. sacensības [[2018. gada UCI Pasaules tūre]]s kalendārā.

Sacensībās uzvarēja [[Beļģija]]s sportists [[Olivers Nāsens]] (**).

== Komandas ==
Tā kā *Bretagne Classic* bija [[2018. gada UCI WorldTour|UCI Pasaules tūres]] sacensības, visas 18 UCI *WorldTeam'' komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Atsauces

## Ārējās saites

* 
*
Ernests un Selestīna

**"Ernests un Selestīna"** () ir 2012. gada Spānijas animācijas filma, kuras režisori ir Bendžamins Renners, Vinsents Patars un Stefans Obrjē. Filmas pirmizrāde notika  Kannu kinofestivālā.

Filma 2012. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Ledus sirds".

Filmas pamatā ir stāsts par draudzību starp lāci Ernestu un peli Selestīnu.

## Atsauces

## Ārējās saites
The Wind Rises

***The Wind Rises*** (, *Kaze Tachinu*) ir 2013. gada Japānas anime filma, kuras režisors ir Hajao Mijadzaki. Filmas pirmizrāde notika  Japānā.

Filma 2013. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Ledus sirds".

Filmas galvenais varonis ir Jiro Horikoši, kurš Otrā pasaules kara laikā izveidoja Japānas kara lidmašīnas.

## Atsauces

## Ārējās saites

*
Uguns (filma)

**"Uguns"** ir 2007. gadā izdota Latvijas īsfilma. Filmas režisore ir Laila Pakalniņa.

## Sižets
Filmā Marija izzina pasauli. Tikmēr viņai līdzās ir ugunsdzēsēji.

## Lomās
* Una Adamoviča
* Tālivaldis Lasmanis
* Guna Zariņa
* Rūdolfs Plēpis
* Andris Feldmanis

## Atsauces
Akmeņi (filma)

**"Akmeņi"** ir 2008. gadā izdota Latvijas īsfilma. Filmas režisore ir Laila Pakalniņa.

## Sižets
Pa pilsētu klejo kāds vīrs pelēkā mētelī. Viņu interesē vīrieši un zēni. Tie, kuri, vīriešaprāt, ir derīgi, no viņa iegūst zaļu maisiņu. Tā kā Marija mājās ir viena pati, viņa kļūst par vienīgo sievieti, kurai piešķir zaļo maisiņu.

## Atsauces
Klusums (filma)

**"Klusums"** ir 2009. gadā izdota Latvijas īsfilma. Filmas režisore ir Laila Pakalniņa.

## Sižets
Šķiet loģiski, ka muzejā ir jāvalda klusumam, bet kādam ir jāgādā par šo klusumu. Tomēr dažiem, tai skaitā Marijai, šāda lietu kārtība var šķist dīvaina.

## Atsauces
Eduards Uspenskis

**Eduards Uspenskis** (; dzimis , miris ) bija krievu rakstnieks, kā arī bērnu grāmatu un animācijas filmu scenāriju autors.

Pēc izglītības Uspenskis bija inženieris. 20. gadsimta 60. gados viņš sāka rakstīt bērnu grāmatas. Popularitāti ieguva tādi viņa radītie tēli kā Pekausis, Krokodils Gena, runcis Matroskins, Tēvocis Fjodors, pastnieks Pečkins un citi.

Latviešu valodā izdotas Uspenska grāmatas "Krokodils Gena un viņa draugi" un "Tēvocis Fjodors, suns un kaķis". Pēc Uspenska grāmatu motīviem tika veidotas animācijas filmas un seriāli studijā "Sojuzmuļtfiļm".

## Ārējās saites

## Atsauces
NVS hokeja izlase

**Neatkarīgo Valstu Sadraudzības hokeja izlase** bija komanda, kas aizstāja agrāko PSRS izlasi 1992. gada olimpisko spēļu turnīrā, vien pāris mēnešus pēc PSRS sabrukuma. Olimpiskajās spēlēs komanda izcīnīja zelta medaļas un pēc to noslēguma pārstāja pastāvēt. 13 aizvadītajās spēlēs NVS hokeja izlase izcīnīja 11 uzvaras. Komandu trenēja ilggadējais PSRS hokeja izlases treneris Viktors Tihonovs.

## Skatīt arī
* PSRS hokeja izlase
* Krievijas hokeja izlase
Kokmuiža (muiža)

**Kokmuiža** () ir muižas kungu māja, kas atrodas Kocēnos.

## Vēsture
Kokmuiža pirmo reizi vēstures avotos minēta 1582. gadā, kad tā ietilpa Livonijas Pārdaugavas hercogistes teritorijā izveidotās Livonijas bīskapijas sastāvā. 1622. gadā to savā īpašumā ieguva Zviedrijas valsts kanclers, diplomāts, grāfs Aksels Uksenšerna. Pēc muižu redukcijas 1681. gadā tā nokļuva zviedru valdības īpašumā un tika iznomāta Rīgas lieltirgotājam Reiteram, kurš to tālāk apakšnomā atdeva iepriekšējam muižas nomniekam Cakarijam Kasparam Holdem. Ap to laiku muižā sāka brūvēt alu.

Lielā Ziemeļu kara laikā 1702. gadā krievu karaspēks muižu izlaupīja un nodedzināja. Pēc kara beigām atjaunotā muižas kungu māja bijusi mūra celtne. 1846. gadā Kokmuižu vairāksolīšanā par 154 000 rubļiem nopircis Holandes konsuls, Rīgas tirgotājs Johans Frīdrihs fon Šrēders. Viņa dēls Teodors Šrēders muižu pārbūvēja neobaroka izskatā un izveidoja angļu tipa parku. 1857. gadā muižā nodibināja rūpnieciska apmēra alus darītavu un spirta dedzinātavu, kurā 1898. gadā saražo 270 200 spaiņu (332 3190 litru) alus.

1937. gadā Kokmuižas pilī ierīkoja Kocēnu pamatskolu, kuras pārzinis bija vēlākais kordiriģents Roberts Zuika.
Pēc atjaunošanas 2012. gadā pie muižas kungu mājas novietoja sfērisko saules pulksteni.

## Apraksts
Ēka ir izteikta vācu baroka iezīmju nesēja, Kokmuižas tēlu vairāk nekā fasāžu dekors noteica augstais mansarda jumts ar kupolveida izbūvi vidusdaļā. Savukārt fasāžu plastiskajā apdarē bez barokāliem motīviem jaušams spēcīgs neorenesanses iespaids.

## Atsauces

## Ārējās saites
* 10 interesanti objekti un vietas, ko apmeklēt Kocēnu novadā
Jānis Kļaviņš

**Jānis Kļaviņš** var būt:

* Jānis Kļaviņš (dabas pētnieks);
* Jānis Kļaviņš (koncertu producents);
* Jānis Kļaviņš (šahists).
Salmāns Hāns

**Salmāns Hāns** (, *Salmān Xān*; dzimis ) ir Indijas aktieris, kinoproducents un dziedātājs. Bolivudā filmējas kopš 1988. gada un ir viens no slavenākajiem Indijas kinoaktieriem. Divas reizes ieguvis Nacionālo kinofilmu balvu un divas reizes ''Filmfare'' balvu, viņam ir arī vairāki citu veidu apbalvojumi.

2015. gadā Salmānam Hānam piesprieda piecu gadu cietumsodu par cilvēka notriekšanu ar automašīnu, kā rezultātā iestājās nāve; vēlāk viņu attaisnoja.  Hānam vēlreiz piesprieda piecu gadu brīvības atņemšana, bet šoreiz par apdraudētu dzīvnieku nogalināšanu pirms 20 gadiem.

## Atsauces

## Ārējās saites
Alfrēda Kalniņa iela

**Alfrēda Kalniņa iela** var būt:

* iela valstspilsētās:
** Alfrēda Kalniņa iela — iela Jūrmalā.
** Alfrēda Kalniņa iela — iela Rīgā.
* iela novadu pilsētās:
** Alfrēda Kalniņa iela — iela Cēsu novada Cēsīs.
** Alfrēda Kalniņa iela — iela Saulkrastu novada Saulkrastos.

## Skatīt arī
* Alfrēds Kalniņš
Fentanils

**Fentanils** ir opioīds, ko izmanto kā pretsāpju zāles un kopā ar citām zālēm — kā anestētiķi. Tas iedarbojas ļoti ātri un tā iedarbība nav ilgāka par vienu vai divām stundām. Medicīniski fentanilu ievada ar injekcijām, kā arī lieto plāksteru vai izsmidzināmā veidā.

Fentanilu arī izgatavo nelegāli un piejauc heroīnam vai citām narkotikām. Fentanils ir apmēram 100 reizes iedarbīgāks nekā morfīns un 50 reižu iedarbīgāks par heroīnu. 2020.—2021. gadā ASV 64 000 cilvēki mira no šo narkotiku pārdozēšanas. 2025. gadā ASV prezidents Tramps jau nosauca skaitli 200 — 300 tūkstošus gadā un parakstīja dekrētu, kurā fentanils klasificēts kā masu iznīcināšanas ierocis.

## Atsauces

## Ārējās saites

* The Economist: Mexico’s booming production of illegal fentanyl
Real Valladolid

***Real Valladolid*** ir Spānijas futbola klubs no Valjadolidas. Klubs ir dibināts 1928. gadā, pašlaik spēlē Spānijas Pirmajā divīzijā jeb *La Liga*. Mājas spēles aizvada *[[Estadio José Zorrilla|José Zorrilla]]* stadionā, kura ietilpība ir 26 512 vietas. Kluba prezidents ir bijušais Brazīlijas futbolists Ronaldu.

## Sasniegumi
* **[[Spānijas futbola čempionāta Otrā divīzija|Otrā divīzija]]**
** Čempioni (3): 1947—48, 1958—59, 2006—07
* **[[Spānijas Karaļa kauss]]**
** Finālisti (2): 1949—50, 1988—89

## Komandas sastāvs
: **.

## Atsauces

## Ārējās saites

*  

* Kluba profils ''soccerway.com''
SD Huesca

***SD Huesca*** (pilnais nosaukums — *Sociedad Deportiva Huesca*) ir Spānijas futbola klubs no Veskas, pilsētas Aragonas autonomajā apgabalā. Klubs ir dibināts 1960. gadā, pašlaik spēlē Spānijas Otrajā divīzijā. Mājas spēles  aizvada *[[El Alcoraz]]* stadionā, kura ietilpība ir 5500 vietu. 

## Sasniegumi
* **[[Spānijas futbola čempionāta Otrā divīzija|Otrā divīzija]]**
** Čempioni (1): 2019–20
** Vicečempioni (1): 2017–18
* **Otrā B divīzija**
** Uzvarētāji (1): 2014–15

## Atsauces

## Ārējās saites

*  
* Kluba profils ''soccerway.com''
Polārais ekspresis

**"Polārais ekspresis"** () ir 2004. gada ASV animācijas filma, kura balstīta uz Krisa Van Olsburga tāda paša nosaukuma grāmatas. Filmas režisors ir Roberts Zemekis. Galvenos tēlus ierunājuši Toms Henkss, Derils Sabara, Maikls Džeters un Džošs Hatčensons. Filmas pirmizrāde notika .

Filma stāsta par kādu zēnu, kurš ar Polāro ekspresi dodas uz Ziemeļpolu, lai satiktos ar Ziemassvētku vecīti.

## Atsauces

## Ārējās saites
Brazīlijas karognesēji olimpiskajās spēlēs

Šajā uzskatījumā apkopoti **[[Brazīlija]]s sportisti, kas [[olimpiskās spēles|olimpisko spēļu]] ceremonijās ir nesuši valsts karogu.** 

Brazīlija vasaras olimpiskajās spēlēs piedalās kopš 1920. gada, bet ziemas olimpiskajās spēlēs kopš 1992. gada.

## Vasaras olimpiskās spēles
[250px|thumb|Brazīlijas delegācija [2016. gada vasaras olimpisko spēļu atklāšanas ceremonija|2016. gada vasaras olimpisko spēļu atklāšanas ceremonijā]] 

## Ziemas olimpiskās spēles
[250px|thumb|Brazīlijas delegācija [2010. gada ziemas olimpisko spēļu atklāšanas ceremonija|2010. gada ziemas olimpisko spēļu atklāšanas ceremonijā]]

## Skatīt arī
* Brazīlija olimpiskajās spēlēs
* Brazīlijas olimpisko medaļnieku uzskaitījums

## Atsauces

## Ārējās saites
* 
*
Leiputrija

**"Leiputrija"** ir 2005. gadā izdota Latvijas dokumentālā īsfilma. Filmas režisore ir Laila Pakalniņa, viņa arī viena no diviem scenāristiem. Otrs scenārists ir filmas idejas autors Māris Maskalāns.

Filmas uzņemšana notikusi Getliņu izgāztuvē Stopiņu pagasta Rumbulā — uzņēmuma "Getliņi EKO" apsaimniekotajā lielākajā sadzīves atkritumu poligonā Latvijā, kur tiek savākti, šķiroti un uzglabāti atkritumi no Rīgas pilsētas un apkārtnes.

## Sižets
Ir vietas, piemēram, izgāztuve, par kurām mēs neko negribam zināt, tāpēc mēs labāk izliekamies, ka šādas vietas neeksistē. Tomēr izgāztuvēs dzīvo dažādi putni, kukaiņi un zīdītāji. Viņiem izgāztuve piedāvā siltumu un ēdienu visa gada garumā.

## Atsauces
Autobuss (filma)

**"Autobuss"** ir 2004. gadā izdota Latvijas un Igaunijas dokumentālā filma. Filmas režisore ir Laila Pakalniņa.

## Sižets
Vienas nakts laikā autobuss Tallina -  Karaļauči šķērso Igaunijas, Latvijas, Lietuvas un Krievijas robežas. Autobusu reisa laikā savā ziņā var uzskatīt par piespiedu mājām dažādu sociālo slāņu un tautību pārstāvjiem.

## Atsauces
Ķīlnieks (filma)

**"Ķīlnieks"** ir 2006. gadā izdota Latvijas, Igaunijas un Slovēnijas spēlfilma. Filmas režisore ir Laila Pakalniņa.

## Sižets
Rīgas lidostā nosēžas nolaupīta lidmašīna. "Terorists" savām prasībām pievieno arī septiņgadīga puikas, viena no ķīlniekiem, vēlmes, tai skaitā vietējo šokolādi un biatlonistu paraugdemonstrējumus. Biatlonistiem beigās izrādās svarīga loma ķīlnieku krīzē un tās atrisināšanā.

## Lomās
* *Branko Završan*
* Ieva Puķe
* Jēkabs Nākums
* Ivars Brakovskis
* Kristaps Mednis
*Valdis Liepiņš
* Maija Apine
* Rūdolfs Plēpis
* Imants Strads

## Atsauces
Kārlis Pētersons (cīkstonis)

**Kārlis Pētersons** (dzimis  Rūjienā, miršanas datums nezināms) bija Latvijas cīkstonis, startēja grieķu-romiešu cīņā. Nodarbojies arī ar svarcelšanu. Piedalījās 1928. gada vasaras olimpisko spēļu grieķu-romiešu cīņas sacensībās (svara kategorija no 74 līdz 84 kg).

Bijis Latvijas armijas virsnieks, vadījis ASK smagatlētikas sekciju.

## Sasniegumi
### Latvijas mēroga sasniegumi
1926. gadā K. Pētersons pirmoreiz izcīnīja Latvijas čempiona (tolaik meistara) titulu grieķu-romiešu cīņā pussmagajā svarā, šo titulu viņš noturēja piecus gadus pēc kārtas. 1932. gadā sacensībās sportists guva kājas traumu, tās dēļ divus gadus nestartēja cīņā, taču atgriezās pie otra iemīļotā sporta veida — svarcelšanas, kur arī guva ievērojamus panākumus, 1932. gadā izcīnot Latvijas meistara titulu smagajā svarā (abrocīgā grūšanā —125 kg, spiešanā — 97,5 kg un raušanā — 87,5 kg).

1934. gadā viņš atgriezās uz paklāja, šoreiz smagā svara kategorijā. Latvijas meistarsacīkstēs viņš palika otrajā vietā aiz Edvīna Bietaga, savukārt 1936. gadā izcīnīja uzvaru, finālā pieveicot Albertu Zvejnieku. Nākamajā gadā viņš titulu aizstāvēja.
### Starptautiska mēroga asniegumi
1925. gadā cīņa valsts izlasē bija pirmā K. Pētersona cīņa ārzemēs, tajā viņš zaudēja. 1928. gadā Pētersons bija Latvijas smagatlētu izlases sastāvā, kas brauca uz olimpiādi Amsterdamā, kur izstājās 3. kārtā, izcīnīdams vienu uzvaru un piedzīvodams divus zaudējumus. Gadu vēlāk viņš piedalījās Eiropas meistarsacīkstēs Dortmundē, kur izcīnīja ceturto vietu. Tāpat ceturtais viņš bija 1931. gada Eiropas meistarsacīkstēs Prāgā. K. Pētersons sešas reizes pārstāvējis Latvijas izlasi sacīkstēs ar Igauniju, kurās izcīnījis piecas uzvaras. 
## Atsauces

## Ārējās saites
Par dzimtenīti

**"Par dzimtenīti"** ir 2008. gadā izdota Latvijas dokumentālā filma. Filmas režisori ir Māris Maskalāns un Laila Pakalniņa.

## Sižets
Trim vīriešiem, Jānim, Stasim un Jurim, zivis un putni ir tuvāki par pārējo latviešu tautu. Tāpēc visu trīs dzīve vairāk līdzīga tiem, kas tuvāk. Varētu rasties iespaids, ka alkohols un televīzija ir vienīgie, kas viņiem palīdz nesaplūst ar apkārtējo dabu.

## Atsauces
Princeses Kagujas stāsts

**"Princeses Kagujas stāsts"** (, *Kaguya-hime no Monogatari*) ir 2013. gada Japānas anime filma, kuras režisors ir Isao Takahata. Filmas pirmizrāde notika .

Filma 2014. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Lielais 6".

Kāds bambusu griezējs un viņa sieva bambusa kātā atrod mazu meiteni, kura ātri izaug par izsmalcinātu jaunu sievieti. Noslēpumainā jaunā princese aizskar visus, ar kuriem viņa sastopas, tomēr beigās viņai jāstājas pretī savam liktenim - sodam par savu noziegumu.

## Atsauces

## Ārējās saites

*
Marijas debesbraukšana

[200px|thumbnail|[Pīters Pauls Rubenss|Rubensa ap 1626. gadu gleznotā "Marijas debesbraukšana"]]
**Marijas debesbraukšana** jeb vienkārši **debesbraukšana**, arī **Marijas debesīs uzņemšana**, ir Romas Katoļu baznīcas, Austrumu Pareizticīgo baznīcas ticība par to, ka Jaunava Marija tikusi uzņemta debesīs ar visu miesu un dvēseli pēc viņas agrīnās nāves vai iemigšanas. Katru gadu 15. augustā tiek svinēti Vissvētākās Jaunavas Marijas debesīs uzņemšanas svētki. Termins "debesbraukšana" latviešu valodā tiek lietots vēsturiski, taču braukšanas jēdzienam nav sakņu notikuma aprakstos un "uzņemšana debesīs" atbilst tiem pareizāk. Bībeles kanoniskajos tekstos šis notikums nav aprakstīts, un senākie zināmie nostāsti par Marijas uzņemšanu debesīs parādījušies pēc 4. gadsimta.

Katoliskās Baznīcas Katehismā šī dogma aprakstīta šādi:“Visbeidzot, kad bezvainīgā Jaunava, ko Dievs ir pasargājis no visām pirmgrēka sekām, bija piepildījusi savu zemes dzīvi, viņa ar miesu un dvēseli tika uzņemta debesu godībā, un Kungs viņu paaugstināja, darot par pasaules Karalieni, lai viņa vēl pilnīgāk līdzinātos savam Dēlam, kungu Kungam, kas ir uzvarējis grēku un nāvi.” Vissvētākās Jaunavas Marijas uzņemšana debesīs ir vienreizēja līdzdalība viņas Dēla augšāmcelšanās noslēpumā un augšāmcelšanās baudīšana pirms citiem kristiešiem: “Dzemdējot Dēlu, Tu saglabāji savu jaunavību; kad Tu iemigi, Tu neatstāji šo pasauli, ak, Dieva Māte: Tu aizgāji pie Dzīvības avota, Tu, kas ieņēmi dzīvo Dievu un kas ar savām lūgšanām atbrīvosi mūsu dvēseles no nāves.”

## Skatīt arī
* Vissvētākās Jaunavas Marijas debesīs uzņemšanas svētki

## Atsauces

## Ārējās saites
Kastīši

**"Kastīši"** () ir 2014. gada ASV animācijas filma, kuras režisori ir Greiems Anable un Entonijs Stači. Galvenos tēlus ierunājuši Bens Kingslijs, Elle Faninga, Dī Bredlijs Beikers, Stīvens Blums un Toni Kolete. Filmas pirmizrāde notika  Venēcijas kinofestivālā.

Filma 2014. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Lielais 6".

Filmas galvenais varonis ir cilvēkbērns Egs, kuru ir uzaudzinājuši kastīši, atkritumus vācoši trollīši. Filmā Egs cenšas kastīšus pasargāt no kaitēkļu iznīcinātāja Arčibalda Snačera.

## Atsauces

## Ārējās saites
Kā pieradināt pūķi 2

**"Kā pieradināt pūķi 2"** () ir 2014. gada ASV animācijas filma, kura balstīta uz Kresidas Kovelas tāda paša nosaukuma grāmatām. Filmas režisors un scenārija autors ir Dīns Debluā. Galvenos tēlus angļu valodā ierunājuši Džejs Berušels, Keita Blanšeta, Džerards Batlers, Kreigs Fērgusons, Amerika Ferrera, Džona Hills un Kristena Viga. Filmas pirmizrāde notika  Kannu kinofestivālā. Filma ir turpinājums 2010. gada filmai "Kā pieradināt pūķi". 2019. gadā filmai iznāca turpinājums "Kā pieradināt pūķi 3".

Filmu 2014. gadā nominēja Amerikas Kinoakadēmijas balvai kategorijā "Labākā animācijas filma", kur tā piekāpās animācijas filmai "Lielais 6".

Filmā Hikaps un viņa draugi satiek Hikapa sen pazudušo māti Valku, kā arī Drago Bludvistu, trako, kurš vēlas iekarot visu pasauli.

## Atsauces

## Ārējās saites
Teodors (filma)

**"Teodors"** ir 2006. gadā izdota Latvijas dokumentālā īsfilma. Filmas režisore ir Laila Pakalniņa.

## Sižets
Filmas galvenais varonis ir kāds kungs, vārdā Teodors. Katru dienu, neatkarīgi no laikapstākļiem, viņš devās 7 kilometrus garajā ceļā no savām mājām līdz Ziemupes centram, lai tur autobusu pieturā dzertu alu. Teodoram šī vieta bija kā pasaules centrs. Pēc Teodora aiziešanas pasaules centrs pārvietojās uz citu vietu, bet Ziemupes autobusu pietura atkal bija autobusu pietura.

## Atsauces
Song of the Sea

***"Song of the Sea"*** ir 2014. gada Īrijas animācijas filma, kuras režisors ir Tomms Mūrs. Filmas pirmizrāde notika  Toronto kinofestivālā.

Filma 2014. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Lielais 6".

Filmā desmitgadīgs īru zēns Bens atklāj, ka viņa mēmā māsa Sērša, kuru Bens vaino savas mātes nonāvēšanā, patiesībā ir selkija, kurai jāizglābj laumiņu zeme no ķeltu dievietes Mačas.

## Atsauces

## Ārējās saites
When Marnie Was There

***When Marnie Was There*** (, *Omoide no Mānī*) ir 2014. gada Japānas anime filma, kuras režisors ir Hiromasa Joonebajashi. Filmas pirmizrāde notika .

Filma 2015. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Prāta spēles".

## Sižets

Filmas galvenā varone Anna Sasaki dzīvo kopā ar saviem radiniekiem piejūras pilsētā. Kādu dienu Anna atrod gandrīz pamestu savrupmāju, kurā viņa satiek noslēpumainu meiteni Mārniju, kas Annai lūdz no visiem pasargāt Mārnijas noslēpumus. Vasaras gaitā Anna pavada arvien vairāk laika ar Mārniju un uzzina patiesību par savu ģimeni.

## Atsauces

## Ārējās saites

*
Britu Virdžīnas olimpiskajās spēlēs

**[[Britu Virdžīnas]] [[olimpiskās spēles|olimpiskajās spēlēs]]** pirmo reizi piedalījās 1984. gadā. Kopš tā laika tās ir piedalījušās visās vasaras olimpiskajās spēlēs. ziemas olimpiskajās spēlēs līdz šim Britu Virdžīnas ir piedalījušās tikai divas reizes — 1984. gada Sarajevas spēlēs un 2014. gada Soču spēlēs.

Līdz šim neviens Britu Virdžīnu sportists olimpiskajās spēlēs nav izcīnījis medaļu.

## Dalības

## Sportisti vasaras olimpiskajās spēlēs

### Sportistu skaits

### Sadalījums pa olimpiskajiem sporta veidiem

## Sportisti ziemas olimpiskās spēlēs

### Sportistu skaits

### Sadalījums pa olimpiskajiem sporta veidiem

## Medaļu tabulas
*Skatīt arī: [[olimpisko medaļu skaits pēc valsts]]*

### Medaļas vasaras olimpiskajās spēlēs

### Medaļas ziemas olimpiskajās spēlēs

## Karognesēji

## Ārējās saites
* 
*
Auniņš Šons. Filma

**"Auniņš Šons. Filma"** () ir 2015. gada ASV animācijas filma, kuras režisori ir Marks Bērtons un Ričards Starzaks. Filmas pirmizrāde notika  Sandensas kinofestivālā. 2019. gadā filmai iznāca turpinājums "Auniņš Šons filma: Fermagedons".

Filma 2015. gadā tika nominēta Amerikas Kinoakadēmijas balvai kategorijā "Labākā animācijas filma", kur tā zaudēja animācijas filmai "Prāta spēles".

Filmā auniņš Šons un viņa ganāmpulks dodas uz lielpilsētu, lai izglābtu savu saimnieku, kurš pēc kāda no ganāmpulka nedarbiem zaudējis atmiņu.

## Atsauces

## Ārējās saites
Britu Virdžīnu karognesēji olimpiskajās spēlēs

Šajā uzskaitījumā apkopoti **[[Britu Virdžīnas|Britu Virdžīnu]] sportisti, kas [[olimpiskās spēles|olimpisko spēļu]] oficiālajās ceremonijās nesuši valsts karogu**.

Britu Virdžīnas vasaras olimpiskajās spēlēs piedalās kopš 1984. gada. ziemas olimpiskajās spēlēs tās līdz šim ir piedalījušās divreiz — 1984. un 2014. gadā.

## Vasaras olimpiskās spēles

## Ziemas olimpiskajās spēles

## Skatīt arī
* Britu Virdžīnas olimpiskajās spēlēs

## Atsauces

## Ārējās saites
* 
*
Slepkavība Austrumu ekspresī (2017. gada filma)

**"Slepkavība Austrumu ekspresī"** () ir 2017. gada amerikāņu detektīvfilma, kuras režisors un Erkila Puaro lomas attēlotājs ir Kenets Brana. Filma ir Agatas Kristi romāna "Austrumu ekspresis" ekranizācija. Šī ir romāna ceturtā ekranizācija (iepriekšējās bija televīzijas filmas un sērija daudzsēriju filmā).

Galvenās lomas filmā atveido Kenets Brana, Mišela Feifere, Džonijs Deps, Deizija Ridlija, Džūdija Denča, Penelope Krusa un Vilems Defo. Filmas pirmizrāde notika 2017. gada 3. novembrī.

## Atsauces

## Ārējās saites
Heilung

***Heilung*** (no vācu valodas — 'dziedēšana') ir 2014. gadā izveidota eksperimentālā tautas mūzikas grupa, kuras dalībnieki ir no Dānijas, Norvēģijas un Vācijas. Grupa sevis izpildīto dēvē par „pastiprināto vēsturi” () un priekšnesumos izmanto dažādus sitamos un pūšamos mūzikas instrumentus, kā arī skaņu rīkus (dažāda veida bungas, kaulus, grabuļus, zvanus, ragus utt), un izpilda sāgas, dzejoļus un uz rūnakmeņiem, šķēpu uzgaļiem, amuletiem u.c. senajiem artefaktiem esošus tekstus senskandināvu valodā, cenšoties atveidot Vikingu laiku un Ziemeļeiropas Bronzas laikmeta mūziku. 2017. gadā grupa noslēdza līgumu ar izdevējkompāniju *Season of Mist*.

## Vēsture
2015. gadā grupa izdeva savu debijas albumu *Ofnir*, bet 2017. gadā *Season of Mist* izdeva *Heilung* koncertalbumu *Lifa*, kas ierakstīts 2017. gada festivālā *Castlefest*. 2018. gada 20. aprīlī *Season of Mist* atkārtoti izdeva abus grupas albumus.

*Heilung* 2017. gada 19. augusta uzstāšanos festivālā *Midgardsblot* žurnāls *[[Metal Hammer]]* atzina par vienu no 10 labākajiem 2017. gada priekšnesumiem (*The 10 best gigs of 2017*). 2018. gada martā kategorijā „Labākā pagrīdes grupa” (*Best Underground Band*) *Heilung* bija nominēta balvai *Metal Hammer Golden Gods Award*. 2018. gada augustā *Heilung* kā galvenie mākslinieki uzstājās Lietuvas mūsdienu/tradicionālās tautas mūzikas un alternatīvās mūzikas festivālā *[[Mėnuo Juodaragis]]*.

## Diskogrāfija

## Atsauces

## Ārējās saites

* Grupas ''Facebook'' lapa 
* Grupas ''Bandcamp'' lapa
Bioloģiski aktīvas vielas

[thumbnail|235px|[Kafijas sastāvā esošais kofeīns ir viena no visizplatītākajām bioloģiski aktīvajām vielām pasaulē]]
**Bioloģiski aktīvas vielas** ir ķīmiskās vielas, kas fizioloģiski iedarbojas uz organismu. Pie bioloģiski aktīvajām vielām pieder gan medikamenti, gan psihotropās vielas (narkotikas), gan arī alkoholiskajos dzērienos esošais etanols. Šo grupu vielas vienlaikus var būt abās kategorijās. Lai arī ikdienas pārtikai ir bioloģiska ietekme uz organismu, tā netiek pieskaitīta šīm vielām. Bioloģiski aktīvas vielas izmaina organisma darbību, tās var ārstēt, var arī pasliktināt veselību, izraisīt halucinācijas un tā tālāk. Bioloģiski aktīvas vielas var ieelpot, injicēt, apēst, iedzert un uzņemt caur ādu.

## Skatīt arī
* Uztura bagātinātāji (bioloģiski aktīvās piedevas)

## Ārējās saites
Andrejs Zinkovs

**Andrejs Zinkovs** (dzimis ) ir bijušais latviešu hokejists, vārtsargs, Latvijas hokeja izlases dalībnieks.

## Spēlētāja karjera
Zinkovs karjeru sāka 1986. gadā, kad uzsāka spēlēt PSRS 3. līgas komandā Rīgas RASMS. Jau 1992.—93. gada sezonā Zinkovs pievienojās Starptautiskajā hokeja līgā spēlējošajai Rīgas "Pārdaugava", būdams komandas otrais vārtsargs aiz Pētera Skudras. 1993. gadā kopā ar komandu kļuva par Latvijas čempionu. 1994., 1996. un 1997. gadā tika atzīts par Latvijas čempionāta labāko vārtsargu.

No 1998. līdz 2001. gadam Zinkovs četras sezonas aizvadīja Dānijas un Zviedrijas līgās, taču tad atgriezās Latvijā. 2003.—04. gada sezonu aizvadīja Igaunijas čempionātā, pēc tās beigām noslēdzot karjeru.

Pārstāvējis Latvijas izlasi 1994., 1996. un 1999. gada Pasaules čempionātā. Kopā izlases rindās aizvadījis 23 spēles.

## Ārējās saites
*
Pa Rubika ceļu

**"Pa Rubika ceļu"** ir 2010. gadā izdota Latvijas dokumentālā filma. Filmas režisore ir Laila Pakalniņa.

## Sižets
Par Rubika ceļu sauc veloceliņu, kas savieno Rīgu ar Jūrmalu. Šis celiņš nosaukts Alfrēda Rubika vārdā un tā to dēvēt mēdz vēl mūsdienās. Kamēr filmas autori filmēja celiņu un tam apkārt esošos cilvēkus, dzīvniekus un satiksmes līdzekļus, A. Rubiku, kurš bija pret Latvijas neatkarību, ievēlēja Eiropas parlamentā.

## Atsauces
Sniegs (filma)

**"Sniegs"** ir 2012. gadā izdota Latvijas dokumentālā filma. Filmas režisore ir Laila Pakalniņa.

## Sižets
Lai arī latvieši mēdz dziedāt par augstajiem kalniem, uz kuriem viņi stāv un dzied, Latvijā kalnu īsti nemaz nav. Tomēr "stāvēt un dziedāt" latviešiem ir, kur — turpat, kur iespējams slēpot. Tā Latvijā rodas sniegoti kalni.

## Atsauces
Picas

**"Picas"** ir 2012. gadā izdota Latvijas spēlfilma. Filmas režisore ir Laila Pakalniņa.

## Sižets
Divi astoņpadsmitgadīgi puiši strādā picērijā, kur abi kaļ lielus nākotnes plānus. Vienu vakaru puiši sagriež savas dzīves kājām gaisā.

## Atsauces